stanford-oval/wikipedia huggingface dataset:
Daniel Giraud Elliot
Elämäkerta

Elliotin vanhemmat olivat George T. ja Rebecca Giraud Elliot. Hänen isänsä suku oli Englannista ja äitinsä Ranskasta. 1858 Elliot avioitui Ann Eliza Hendersonin kanssa ja heille syntyi kaksi lasta.
Elliot matkusteli Euroopassa ja Lähi-idässä 1856–1857 ja opiskeli eläintiedettä. Hän keräsi yhden aikansa hienoimmista eläinkokoelmista, joka hankittiin 1869 Museum of Natural Historyn kokoelmiin.
Elliot oli yksi Amerikan luonnonhistoriallisen museon (American Museum of Natural History) ja Amerikan lintutieteellisen yhdistyksen (American Ornithologists' Union, AOU) perustajista. Hän toimi AOU:n puheenjohtajana 1890–1891. Hän oli Field Museumin Chicagon eläintieteen intendentti 1894–1906.
Elliot käytti varallisuuttaan julkaisemalla sarjan loistavilla värikuvilla varustettuja kirjoja linnuista ja muista eläimistä. Elliot laati itse tekstin ja pääosan maalauksista ja palkkasi taiteilijoita, sellaisia kuin Joseph Wolf ja Joseph Smit, jotka olivat työskennelleet jo John Gouldille, tekemään lisää maalauksia. Näitä kirjoja olivat A Monograph of the Phasianidae (Family of the Pheasants) (1870-72), A Monograph of the Paradiseidae or Birds of Paradise (1873), A Monograph of the Felidae or Family of Cats (1878) ja Review of the Primates (1913). Näiden kirjojen lisäksi hänen muiden tieteellisten julkaisujensa määrä oli suuri.
1896 hän organisoi ja johti retkikunnan Somaliaan keräämään näytteitä New Yorkin museolle. Huhtikuussa 1907 Elliot saapui Eurooppaan etsimään materiaalia tutkimukselleen kädellisistä. Hän kiersi museoita ja matkusti sitten Egyptiin ja Ceylonille sekä muualle Aasiaan. Hän palasi laivalla Japanista Yhdysvaltoihin 1909.
Ensimmäisenä amerikkalaisena hänet valittiin British Ornithologists' Unionin jäseneksi. Tämän lisäksi hän oli lukuisien tieteellisten seurojen jäsen. Columbian yliopisto vihki hänet kunniatohtoriksi 1906.
Yhdysvaltain kansallinen tiedeakatemia (The National Academy of Sciences) jakaa Daniel Giraud Elliot -mitalia eläintieteessä ja paleontologiassa kunnostautuneille ja julkaisseille tutkijoille. Palkinnon on lahjoittanut säätiö Daniel Giraud Elliot Fund, lahjana neiti Margaret Henderson Elliotilta.
Elliot kuvaili ja nimesi suuren määrän lintuja, muun muassa amurinpyyn suvun Falcipennis. Hänen kunniakseen on nimetty peruukkifasaani (Syrmaticus ellioti), pikkukolibri (Atthis ellioti), kafiaunparatiisikalastaja (Tanysiptera ellioti), pikiotsatikkanen (Dendropicos elliotii), viherpitta (Pitta elliotii) ja keltasiipitimali (Garrulax elliotii).
Aiheesta muualla

Kuvia tai muita tiedostoja aiheesta Daniel Giraud Elliot Wikimedia Commonsissa
Muistokirjoitus, The Auk (Arkistoitu – Internet Archive)
Claude Provost

Claude Provost
| Stanley Cup  |
| --- | --- | --- |
|  | Montréal Canadiens | 1956  |
|  | Montréal Canadiens | 1957  |
|  | Montréal Canadiens | 1958  |
|  | Montréal Canadiens | 1959  |
|  | Montréal Canadiens | 1960  |
|  | Montréal Canadiens | 1965  |
|  | Montréal Canadiens | 1966  |
|  | Montréal Canadiens | 1968  |
|  | Montréal Canadiens | 1969  |
Claude Joseph Antoine Provost (17. syyskuuta 1933 Montreal, Quebec, Kanada – 17. huhtikuuta 1984 Florida, Yhdysvallat) oli kanadanranskalainen jääkiekkoammattilainen, pelipaikaltaan oikea laitahyökkääjä.
Provost pelasi koko NHL-uransa Montreal Canadiensissa. 13 kaudella hän pelasi 1 005 ottelua ja teki niissä 254 maalia ja 335 maaliin johtanutta syöttöä. Provost voitti Stanley Cupin yhdeksän kertaa ja hän sai ensimmäisen Bill Masterton Memorial Trophy -palkinnon vuonna 1968.
Provost kuoli sydänkohtaukseen pelatessaan tennistä kotonaan Floridassa vuonna 1984.
Luettelo televisiosarjan Ensisilmäyksellä hahmoista

Tämä on luettelo televisiosarjan Ensisilmäyksellä päähenkilöistä.
Ted Mosby

Theodore ”Ted” Evelyn Mosby (Josh Radnor) Ted (s. 25. huhtikuuta 1978) on toivoton romantikko, joka etsii lähes koko sarjan elämänsä rakkautta. Hän rakastuu helposti ja näin ollen hänellä on useita suhteita. Tedillä on usein tarve olla korrekti ja hän korjaa muiden puheita. Ted on ammatiltaan arkkitehti, jota myöhemmin myös opettaa yliopistossa. Hän asuu New Yorkissa yhdessä ystäviensä Marshallin ja Lilyn kanssa samassa asunnossa. Yliopiston hän suoritti Wesleyan Universityssä. Tedin läheisimpiä ystäviä kämppistensä lisäksi ovat Robin (Cobie Smulders) sekä Barney (Neil Patrick Harris). Hän on kotoisin Ohiosta. Hänen vanhempansa ovat Virginia ja Alfred Mosby, ja hänellä on yksi sisar Heather. Ted tapaa lopulta Tracy McConnellin saaden hänen kanssaan kaksi lasta, tyttären Pennyn ja pojan Luken.
Lily Aldrin

Lily Aldrin (Alyson Hannigan) (s. 22. maaliskuuta 1978) Lily asuu New Yorkissa puolisonsa Marshall Eriksenin ja ystäviensä Robinin, Tedin sekä Barneyn kanssa. Lily opiskeli Wesleyan Universityssä ja on ammatiltaan lastentarhanopettaja. Nuorena hän haaveili taiteilijan urasta, jatkaen kuitenkin maalaamista harrastuksena. Lily osaa olla herkkä ja rauhaa rakastava, mutta kun hän suuttuu, ei se jää kenellekään epäselväksi. Lilyn vanhemmat ovat Janice ja Mickey Aldrin. Isäänsä hän vihasi pitkään tämän omistautuessa liikaa lautapeliuralleen. Lily kärsi eräässä vaiheessa ostoriippuvuudesta, ja oli velkaa useille tahoille luottokorttiensa rajojen ylitettyä. Lily on tunnettu pitkästä ja erikoisesta parisuhteestaan Marshalliin ja molemmat tuntevatkin toisensa liian hyvin. Hän saa pojan Marshallin kanssa, joka saa nimekseen Marvin Waitforit Eriksen.
Marshall Eriksen

Marshall Eriksen (Jason Segel) (s. 1978) Marshall on Lilyn mies ja Tedin paras ystävä. Marshall asuu New Yorkissa ja on kotoisin Minnesotasta. Ammatiltaan hän on juristi ja haaveilee voivansa auttaa maapalloa työnsä kautta. Herkän ja iloisen luonteensa vuoksi hän on turhan kohtelias ja haluaa miellyttää kaikkia tavalla tai toisella, keksien tämän takia jopa uusia sanoja ettei tämän tarvitsisi loukata toista. Marshall on tunnettu myös pitkästä ja erikoisesta parisuhteestaan Lilyyn ja molemmat tuntevatkin toisensa liian hyvin. Marshall on opiskellut Wesleyan Universityssä, jossa hän tapasi myös vaimonsa Lilyn ja ystävänsä Tedin. Marshallilla on kolme veljeä, äiti Judy ja isä Marvin, joka menehtyy sydänkohtaukseen. Hän saa pojan Lilyn kanssa, joka saa nimekseen Marvin Waitforit Eriksen. Marshall harrastaa koripalloa.
Robin Scherbatsky

Robin Charles Scherbatsky Jr. (Cobie Smulders) (s. 23. heinäkuuta 1980) Robin on sarjan ensimmäisessä jaksossa ystäviensä kanssa MacLaren’s baarissa, jossa hän tapaa Tedin. Heidän välilleen kehkeytyy suhde. Hänen parhaita ystäviään ovat Ted, Barney, Lily ja Marshall. Robin on kotoisin Vancouverista, Kanadasta, mistä hänen ystävänsä jaksavat hänelle alituiseen vitsailla. Robin tunnetaan myös kyynisyydestään ja yrityksestään olla maskuliinisempi nainen, mutta oppii pääsemään niistä eroon ystäviensä opastuksella. Robin työskentelee uutisankkurina ja nuoruudessaan hän oli kuuluisa poplaulaja Robin Sparkles. Robin harrastaa ampumista ja on kiinnostunut jääkiekosta. Hänen vanhempansa ovat Genevieve Scherbatsy ja Robin Scherbatsky Sr., jota Robin yrittää miellyttää olemalla miehisempi. Robinilla on yksi sisko, Katie. Robin on seurustellut Tedin lisäksi Barneyn kanssa vakavasti, mutta he erosivat tajutessaan olevansa liian samanlaisia.
Barney Stinson

Barnabus ”Barney” Stinson (Neil Patrick Harris) Barney viettää vilkasta poikamieselämää New Yorkin yössä ja aiheuttaa päänvaivaa ystävilleen. Barney on joukon sanavalmis koomikko, joka pitää yllä naistenmiehen roolia. Lähes aina jonkin ongelman sattuessa, Barney ratkoo ongelman kohteen selän takana. Sisimmässään Barney pakahduttaa tunteitaan muun muassa  rakastumistaan Robiniin, eikä halua kenenkään saavan selville niitä. Barney työskentelee pankissa ja on erittäin rikas. Hän ei koskaan paljasta työnkuvaansa edes lähimmille ystävilleen, jotka alituiseen tätä ihmettelevät. Barney on tunnettu seksielämästään ja hän vikittelee naisia keksimällä itselleen useita erilaisia rooleja ja ”pokauslaineja”. Hänen juttunsa ovat lähes aina yhden yön kestäviä ja tarvittaessa hänellä on useita keinoja naisten karkottamiseen luotaan. Vaikka hän näyttääkin useimmiten vain kovan ulkokuorensa, on hänellä kuitenkin pehmeämpikin puoli. Tämän jatkuva puvunkäyttö on yksi Barneyn tavaramerkeistä, ja Barney omistaakin niitä pilvin pimein. Vain muutamassa jaksossa Barney nähdään ilman pukua. Barney tunnetaan myös muutamista lausahduksistaan, kuten Suit up! (suom. Puku päälle!) ja This is going to be, wait for it, legendary! (suom. Tämä tulee olemaan, odottakaa, legendaarista!). Barney omistaa myös Brocode (suom. Velikoodi) -kirjan, joka kertoo mitä saa ja mitä ei saa tehdä ollessaan jonkun ”veli”. Barney saa tietää saaneensa lapsen nimeltä Ellie 9. kauden päätösjaksossa.
Tracy Mosby (o.s. McConnell)

Tracy Mosby (o.s. McConnell) (Cristin Milioti) Tracystä nähdään vihjeitä pitkin sarjaa ja Ted huomaamattaan on Tracyn lähettyvillä kuten tämän kämppäkaverin luona tai bussipysäkillä muutaman metrin päässä Tracystä. Ted ja Tracy tapaavat toisensa Barneyn ja Robinin häiden jälkeen Farhamptonin rautatieasemalla. He alkavat seurustelemaan ja myöhemmin avioituvat. He saavat kaksi lasta, Pennyn ja Luken. Tracy työskenteli ennen hääbändin basistina. Ennen Tediä, Tracy oli suhteessa Maxin kanssa, joka menehtyi. Myöhemmin Tracy seurusteli Louisin kanssa, mutta ei ollut kuitenkaan suhteessa onnellinen. Louis kosi Tracyä, mutta Tracy kieltäytyi. Tracy menehtyi vuonna 2024 tuntemattomaan sairauteen.
Sivuhenkilöt

Penny & Luke Mosby (Lyndsy Fonseca & David Henrie) Tedin ja Tracyn lapset, joille Ted kertoo 2030 kuinka tapasi Tracyn. Molemmat lapset ovat tällöin teini-ikäisiä. Penny on lapsista vanhempi.
Marvin Wait-For-It Eriksen on Lilyn ja Marshallin ensimmäinen poika. Hän syntyy kauden 7 päätösjaksossa.
Ranjit Singh (Marshall Manesh) taksikuski Bangladeshista. Hän kuljettaa usein sarjan päähenkilöitä.
Baarimikko Carl (Joe Nieves) MacLaren's-baarin ravintolapäälikkö ja baarimikko.
Wendy (Charlene Amoia) tarjoilija MacLaren's-baarissa.
Victoria (Ashley Williams) Tedin kanssa seurustellut leipuri. Ted ja Victoria tapaavat sarjan ensimmäisellä kaudella. He alkavat seurustella, mutta suhde päättyy eroon. He tapaavat uudestaan kaudella 7.
Aiheesta muualla

Ted Mosby - How I Met Your Mother Wiki
Lily Adrin - How I Met Your Mother Wiki
Marshall Eriksen- How I Met Your Mother Wiki
Robin Scherbatsky - How I Met Your Mother Wiki
Barney Stinson - How I Met Your Mother Wiki
Tracy McConnell - How I Met Your Mother Wiki
Josh Radnor
Alyson Hannigan
Jason Segel
Cobie Smulders
Neil Patrick Harris
Cristin Milioti
DFV-Supercup

Heiko Bonan mestaruuspokaalin kanssa.
DFV-Supercup (myös Pokal des Deutschen Sportechos) oli kerran järjestetty jalkapallocup, joka järjestettiin Itä-Saksassa. Cupissa kohtasivat DDR-Oberligan mestari, sekä FDGB-Pokalin voittaja. Cupin ottelu pelattiin 5. elokuuta 1989 Cottbusin Stadion der Freundschaftilla.
Cup toimi pelikauden aloituksena, mutta kauden 1990–1991 alussa ottelua ei enää järjestetty.
Ottelu

| 0 | 1 | 2 | 3 | 4 |
| --- | --- | --- | --- | --- |
| 5. elokuuta 1989 | Berliner FC Dynamo | 4–1 | Dynamo Dresden |   |
| 0 | 1 | 2 | 3 | 4 |
| --- | --- | --- | --- | --- |
|   | Schulz 31' Doll 62', 75' Ernst 84' | (1–0) | Sammer 87' | Stadion der Freundschaft, Cottbus   Yleisöä: 22 000   |
|   | Schulz 31' Doll 62', 75' Ernst 84' |   | Sammer 87' | Stadion der Freundschaft, Cottbus   Yleisöä: 22 000   |
David Warsofsky

David Warsofsky, 2023
David Warsofsky (s. 30. toukokuuta 1990) on yhdysvaltalainen jääkiekkopuolustaja. Hänen aiempia seurojaan ovat muiden muassa Pittsburgh Penguins ja Boston Bruins. St. Louis Blues varasi Warsofskyn NHL:ään vuoden 2008 varaustilaisuudessa 4. kierroksella 95. pelaajana mutta hän ei koskaan pelannut Bluesissa. Warsofsky on pelannut NHL:ssä 55 runkosarjaottelua, joissa hän on kerännyt tehopisteet 2+9=11. Warsofsky edusti Yhdysvaltain jääkiekkomaajoukkuetta. Venäjän maailmanmestaruuskilpailuissa 2016.
Maastohiihdon maailmancup 2004–2005

Maastohiihdon maailmancup 2004–2005 oli historian 24. virallinen maastohiihdon maailmancup -kausi. Se alkoi Düsseldorfissa 23. lokakuuta 2004 ja päättyi Falunissa 20. maaliskuuta 2005.
Loppupisteet > Miesten kokonaiscup

|  | Hiihtäjä | Pisteet |
| --- | --- | --- |
| 1. |  Axel Teichmann | 584 |
| 2. |  Vincent Vittoz | 516 |
| 3. |  Tor Arne Hetland | 512 |
| 4. |  Tobias Angerer | 439 |
| 5. |  Rene Sommerfeldt | 374 |
| 6. |  Mathias Fredriksson | 374 |
| 7. |  Jens Arne Svartedal | 361 |
| 8. |  Giorgio di Centa | 354 |
| 9. |  Jevgeni Dementjev | 351 |
| 10. |  Eldar Rønning | 349 |
Loppupisteet > Naisten kokonaiscup

|  | Hiihtäjä | Pisteet |
| --- | --- | --- |
| 1. |  Marit Bjørgen | 1320 |
| 2. |  Kateřina Neumannová | 751 |
| 3. |  Virpi Kuitunen | 726 |
| 4. |  Kristina Šmigun | 643 |
| 5. |  Claudia Künzel | 613 |
| 6. |  Hilde G. Pedersen | 552 |
| 7. |  Julija Tšepalova | 530 |
| 8. |  Aino-Kaisa Saarinen | 484 |
| 9. |  Natalja Baranova | 431 |
| 10. |  Gabriella Paruzzi | 397 |
Loppupisteet > Miesten sprintticup

|  | Hiihtäjä | Pisteet |
| --- | --- | --- |
| 1. |  Tor Arne Hetland | 564 |
| 2. |  Eldar Rønning | 327 |
| 3. |  Trond Iversen | 281 |
| 4. |  Thobias Fredriksson | 267 |
| 5. |  Børre Næss | 265 |
| 6. |  Björn Lind | 256 |
| 7. |  Johan Kjølstad | 251 |
| 8. |  Jens Arne Svartedal | 234 |
| 9. |  Ola Vigen Hattestad | 182 |
| 10. |  Keijo Kurttila | 171 |
Loppupisteet > Naisten sprintticup

|  | Hiihtäjä | Pisteet |
| --- | --- | --- |
| 1. |  Marit Bjørgen | 625 |
| 2. |  Virpi Kuitunen | 415 |
| 3. |  Anna Dahlberg | 385 |
| 4. |  Aino-Kaisa Saarinen | 290 |
| 5. |  Claudia Künzel | 270 |
| 6. |  Lina Andersson | 236 |
| 7. |  Pirjo Manninen | 232 |
| 8. |  Ella Gjømle | 218 |
| 9. |  Emelie Öhrstig | 218 |
| 10. |  Hilde G. Pedersen | 165 |
Dawson (yhtye)

Dawson on kemiläinen hard rock -yhtye, joka teki yhden albumin Hi-Hat -levymerkille. Sen musiikki on melodista heavy rockia, jossa on vaikutteita powerpopista sekä sanoitusten puolella iskelmällisyydestä.
Jäsenet

Vele Kuijala – laulu
Erkki Huru – kitarat
Petteri Hätinen – kitarat
Reijo Savimäki – rummut
Reijo Sippola – bassokitarat
Diskografia

Sateenkaaren tällä puolen (1982)
Aiheesta muualla

Dawson (yhtye)n esitystuotanto Suomen äänitearkistossa (1901–1999)
Maastohiihdon maailmancup 1999–2000

Maastohiihdon maailmancup 1999–2000 oli historian 19. virallinen maastohiihdon maailmancup -kausi. Se alkoi Kiirunassa 27. marraskuuta 1999 ja päättyi Bormiossa 19. maaliskuuta 2000.
Loppupisteet > Miesten kokonaiscup

|  | Hiihtäjä | Pisteet |
| --- | --- | --- |
| 1. |  Johann Mühlegg | 948 |
| 2. |  Jari Isometsä | 708 |
| 3. |  Odd-Bjørn Hjelmeset | 586 |
| 4. |  Per Elofsson | 536 |
| 5. |  Thomas Alsgaard | 461 |
| 6. |  Fabio Maj | 401 |
| 7. |  Stephan Kunz | 378 |
| 8. |  Espen Bjervig | 371 |
| 9. |  Mihail Botvinov | 362 |
| 10. |  Cristian Zorzi | 359 |
Loppupisteet > Naisten kokonaiscup

|  | Hiihtäjä | Pisteet |
| --- | --- | --- |
| 1. |  Bente Skari | 1176 |
| 2. |  Kristina Šmigun | 1165 |
| 3. |  Larisa Lazutina | 1008 |
| 4. |  Olga Danilova | 880 |
| 5. |  Nina Gavriljuk | 857 |
| 6. |  Stefania Belmondo | 820 |
| 7. |  Julija Tšepalova | 712 |
| 8. |  Kaisa Varis | 680 |
| 9. |  Anita Moen | 665 |
Loppupisteet > Miesten sprintticup

|  | Hiihtäjä | Pisteet |
| --- | --- | --- |
| 1. |  Morten Brørs | 349 |
| 2. |  Odd-Bjørn Hjelmeset | 268 |
| 3. |  Håvard Solbakken | 239 |
| 4. |  Tor Arne Hetland | 193 |
| 5. |  Cristian Zorzi | 160 |
| 6. |  Håvard Bjerkeli | 159 |
| 7. |  Mathias Fredriksson | 152 |
| 8. |  Silvio Fauner | 140 |
| 9. |  Fabio Maj | 137 |
| = |  Espen Bjervig | 137 |
Loppupisteet > Naisten sprintticup

|  | Hiihtäjä | Pisteet |
| --- | --- | --- |
| 1. |  Bente Skari | 505 |
| 2. |  Anita Moen | 300 |
| 3. |  Kristina Šmigun | 298 |
| 4. |  Nina Gavriljuk | 205 |
| 5. |  Maj Helen Sorkmo | 192 |
| 6. |  Pirjo Manninen | 186 |
| 7. |  Olga Danilova | 138 |
| = |  Hilde G. Pedersen | 138 |
| 9. |  Beckie Scott | 130 |
| 10. |  Marit Roaldseth | 123 |
DFL-Supercup

| DFL-Supercup |
| --- | --- |
Laji:  jalkapallo
Maa(t):  Saksa
Perustettu:  1987 (ei pelattu 1997–2009)
Hallitseva mestari:  Bayer Leverkusen (2024)
Eniten mestaruuksia:  Bayern München (10)
DFL-Supercup on jalkapallo-ottelu, jossa kohtaavat edellisen kauden Saksan Bundesliigan ja Saksan cupin mestarit. Jos sama joukkue on voittanut sekä liigan että cupin, ottelussa pelaa liigassa toiseksi sijoittunut joukkue. DFL-Supercupia on pelattu vuosina 1987–1996 ja vuodesta 2010 alkaen.
Eniten DFL-Supercupin mestaruuksia on Bayern Münchenillä (10).
Mestarit

| Vuosi | Bundesliigan mestari | Tulos | Saksan cupin mestari | Pelipaikka |
| --- | --- | --- | --- | --- |
| 1987 | Bayern München | 2–1 | Hamburger SV | Frankfurt |
| 1988 | Werder Bremen | 2–0 | Eintracht Frankfurt | Frankfurt |
| 1989 | Bayern München | 3–4 | Borussia Dortmund | Kaiserslautern |
| 1990 | Bayern München | 4–1 | 1. FC Kaiserslautern | Karlsruhe |
| 1991 | 1. FC Kaiserslautern | 3–1 | Werder Bremen | Hannover |
| 1992 | VfB Stuttgart | 3–1 | Hannover 96 | Hannover |
| 1993 | Werder Bremen | 2–2, 7–6 (rp.) | Bayer Leverkusen | Leverkusen |
| 1994 | Bayern München | 1–3 (ja.) | Werder Bremen | München |
| 1995 | Borussia Dortmund | 1–0 | Borussia Mönchengladbach | Düsseldorf |
| 1996 | Borussia Dortmund | 1–1, 4–3 (rp.) | 1. FC Kaiserslautern | Mannheim |
| 2010 | Bayern München | 2–0 | Schalke 04 | Augsburg |
| 2011 | Borussia Dortmund | 0–0, 3–4 (rp.) | Schalke 04 | Gelsenkirchen |
| 2012 | Borussia Dortmund | 1–2 | Bayern München | München |
| 2013 | Bayern München | 2–4 | Borussia Dortmund | Dortmund |
| 2014 | Bayern München | 0–2 | Borussia Dortmund | Dortmund |
| 2015 | Bayern München | 1–1, 4–5 (rp.) | VfL Wolfsburg | Wolfsburg |
| 2016 | Bayern München | 2–0 | Borussia Dortmund | Dortmund |
| Vuosi | Bundesliigan mestari | Tulos | Saksan cupin mestari | Pelipaikka |
| --- | --- | --- | --- | --- |
| 2018 | Bayern München | 5–0 | Eintracht Frankfurt | Commerzbank-Arena, Frankfurt |
| 2019 | Bayern München | 0–2 | Borussia Dortmund | Signal Iduna Park, Dortmund |
| 2020 | Bayern München | 3–2 | Borussia Dortmund | Allianz Arena, München |
| 2021 | Bayern München | 3–1 | Borussia Dortmund | Signal Iduna Park, Dortmund |
| 2022 | Bayern München | 2–0 | RB Leipzig | Red Bull Arena, Leipzig |
1 2  Bundesliigan toiseksi sijoittunut joukkue.
Daws Butler

| Daws Butler |
| --- | --- |
 Daws Butler vuonna 1976
Henkilötiedot
Koko nimi:  Charles Dawson Butler
Syntynyt: 16. marraskuuta 1916 Toledo, Ohio, Yhdysvallat
Kuollut: 18. toukokuuta 1988 (71 vuotta) Los Angeles, Kalifornia, Yhdysvallat
Näyttelijä
Taiteilijanimet:  Dawes Butler
Aktiivisena:  1935–1988
Merkittävät roolit:  Hakki-koira (Hakki-koira) Salama-Santeri (Salama-Santeri) Jogi-karhu (Jogi-karhu) Elroy Jetson (Jetsonit)
Palkinnot
 Annie (1984) 
Aiheesta muualla
Viralliset kotisivut
IMDb 
Charles Dawson ”Daws” Butler (16. marraskuuta 1916 – 18. toukokuuta 1988) oli yhdysvaltalainen ääninäyttelijä. Hän toimi vuosikymmenien ajan äänenä lukuisille tunnetuille piirroshahmoille kuten Jogi-karhulle ja Hakki-koiralle. Butler palkittiin Anniella elämäntyöstään ääninäyttelijänä vuonna 1984.
Butlerin kuoltua hänen työtään jatkoi Greg Burson, joka oli ollut monien vuosien ajan hänen henkilökohtaisessa opastuksessaan, myös Nancy Cartwright, Corey Burton ja Bob Bergen olivat Butlerin opissa.
Biografia

Butler ei koskaan ajatellut tekevänsä äänityötä ja ollessaan high schoolissa, hän oli hyvin ujo ja syrjäänvetäytyvä. Butler oli kuitenkin hauska poikien kesken, mutta ujosteli tyttöjen ja suuren yleisön edessä. Viihdyttäessään kavereitaan hän ei omien sanojensa mukaan edes tiennyt tekevänsä imitaatiota. Butler tiesi olevansa hyvä näyttelemisessä, mutta pienen kokonsa vuoksi torjui ajatuksen ja kiinnostui enemmän kirjoittamisesta, jossa hän oli myös hyvä. Butler ajatteli tulevansa animaattoriksi tai jotain piirrettyihin liittyvää, sillä hän piti kirjoittamisesta ja piirtämisestä. Jonkin aikaa Butler kävi amatöörikisoissa Chicagossa yrittääkseen päästä yleisön kammosta eroon. Kuullessaan ensimmäisiä nauruja hänen pelkonsa hävisi vähitellen ja pian Butler tottui tämän myötä esiintymään yleisön edessä.
Biografia > Uran alku

Butler meni 1940-luvulla tapaamaan Johnny Burtonia Warner Bros. Animationille ja halusi kokeilla ääninäyttelemistä huolimatta siitä, ettei hän ollut aikaisemmin tehnyt mitään äänirooleja. Butler koe-esiintyi suoraan Burtonin pöydän edessä ja teki noin 25 eri hahmon ääntä, joita hän keksi. Burton oli vakuuttunut, mutta kertoi Mel Blancin tekevän heille kaikkien hahmojen äänet ja ehdotti ottamaan yhteyttä Metro-Goldwyn-Mayerilla työskentelevään Tex Averyyn. Myöhemmin Butler meni tapaamaan Averyä ja astui sisään studioteatteriin. Avery istui teatterissa ja Butler siirtyi mikrofonin ääreen, jossa hän esitti noin 40 minuutin verran kaiken mahdollisen äänen, joita hänelle tuli mieleen, kuten englantilaisia, skotlantilaisia, irlantilaisia, venäläisiä ja puolalaisia hahmoja, sekä etelän murteella puhuvia hahmoja, itä-Lontoon murteella puhuvia hahmoja, vanhoja miehiä ja pikkulapsia. Kaiken tämän jälkeen Avery oli vakuuttunut ja seuraavana aamuna Butler sai puhelin soiton, jossa hän kuuli saavansa työpaikan. Hän ei kuitenkaan kuulunut mihinkään ammattiliittoon ja soitti Screen Actors Guildiin, jossa Butler kertoi saaneensa juuri työpaikan ääninäyttelijänä, minkä jälkeen hän meni tapaamaan Tex Averyn tehdäkseen ensimmäisen äänityssessionsa Metro-Goldwyn-Mayerilla.
Aiheesta muualla

Voice Chasers (Arkistoitu – Internet Archive)
Maailman paras levy

| Maailman paras levy Esa Pakarinen |
| --- | --- | --- |

Studioalbumin tiedot
 Äänitetty : 1977
 Studio : L & M -studio, Helsinki
 Julkaistu: 1977
 Formaatti: LP-levy (FL 5033)   C-kasetti (FK 5033)
 Tuottaja(t): Vexi Salmi
 Tyylilaji: rock, iskelmä
 Kesto: 26.37
 Levy-yhtiö: Oy Finnlevy Ab
 Levymerkki: Finnlevy
Muut kannet
   Albumin takakansi.
Esa Pakarisen muut studioalbumit
| Pakarock 2 1976 | Maailman paras levy 1977 | Severi kylymässä mualimassa 1979 |
Maailman paras levy on Esa Pakarisen kahdeksas studioalbumi, joka julkaistiin 1977. Albumi julkaistiin Finnlevyn toimesta vinyylilevynä ja C-kasettina.
Albumi on kolmas Pakarisen rock-levy. Levyllä Pakarinen laulaa suomalaisia sekä ulkomaalaisia, suomeksi käännettyjä rock-kappaleita. Vuonna 2011 julkaistu Meiltähän tämä käy! Kaikki levytykset 1951–1988 -kokoelma sisältää kaikki albumin kappaleet.
Kappaleet

Kaikki kappaleet sovittanut Pentti Lasanen, ellei toisin mainita.
Kappaleet > A-puoli

Maailman paras levy – 3.12 (alkup. Who Put The Bomp, säv. ja san. Barry Mann ja Gerry Goffin, suom. san. Kari Tuomisaari)
Koivu ja sydän – 1.51 (säv. Toivo Kärki, san. Reino Helismaa)
Olen rakastunut – 2.05 (alkup. I Love You Baby, säv. ja san. Paul Anka, suom. san. Mauno Maunola)
Nuori rytmi – 2.20 (säv. Toivo Kärki, san. Reino Helismaa)
Diana – 2.23 (alkup. Diana, säv. ja san. Paul Anka, suom. san. Mauno Maunola)
Nykyään on mälsää – 2.30 (säv. ja san. Kari Kuuva)